钦定古今图书集成/明伦汇编/闺媛典/第173卷 > 刘祐妻葛氏
## 钦定古今图书集成/明伦汇编/闺媛典/第173卷 > 刘祐妻葛氏

按《建阳县志》：“葛氏，崇政里人，庠生刘祐妻。祐家贫好
学，葛勤绩纺相之。祐屡举不第而没，葛年二十七，子
寅甫六岁，葛恸哭不已。越岁，督学姚公谟怜祐才，命
寅寄名邑庠。葛虽甚爱其子，而不加姑息，昕日课学
甚力。后举明经，司训松阳。嘉靖间，有司表其门。年七
十三卒。”